CELEX: 32021R1303
Language: lv
Date: 2021-08-05 00:00:00
Title: Komisijas Īstenošanas regula (ES) 2021/1303 (2021. gada 5. augusts), ar ko atceļ cilmes vietas nosaukumam piešķirto aizsardzību (“Neusiedlersee-Hügelland” (ACVN))

6.8.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 283/11
               
            
         KOMISIJAS ĪSTENOŠANAS REGULA (ES) 2021/1303
         (2021. gada 5. augusts),
         ar ko atceļ cilmes vietas nosaukumam piešķirto aizsardzību (“Neusiedlersee-Hügelland” (ACVN))
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) Nr. 1308/2013 (2013. gada 17. decembris), ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1), un jo īpaši tās 106. pantu,
         tā kā:
         
                     (1)
                  
                  
                     Komisijas Deleģētās regulas (ES) 2019/33 (2) 19. pantā noteikts, ka aizsargāta cilmes vietas nosaukuma anulēšanai Regulas (ES) Nr. 1308/2013 106. panta nozīmē mutatis mutandis piemēro Regulas (ES) Nr. 1308/2013 94. pantā un 96.–99. pantā noteikto procedūru.
                  
               
                     (2)
                  
                  
                     Saskaņā ar Regulas (ES) 2019/33 19. pantu Austrijas pieteikums, kurā lūgts anulēt aizsargāto cilmes vietas nosaukumu “Neusiedlersee-Hügelland”, ir publicēts Eiropas Savienības Oficiālajā Vēstnesī (3).
                  
               
                     (3)
                  
                  
                     Komisijai nav iesniegts neviens paziņojums par iebildumiem saskaņā ar Regulas (ES) Nr. 1308/2013 98. pantu, tāpēc aizsargātais cilmes vietas nosaukums “Neusiedlersee-Hügelland“ ir jāanulē.
                  
               
                     (4)
                  
                  
                     Ņemot vērā cilmes vietas nosaukuma “Neusiedlersee-Hügelland” aizsardzības anulēšanu, tā ieraksts jāsvītro no Regulas (ES) Nr. 1308/2013 104. pantā minētā Savienības Aizsargāto vīna cilmes vietas nosaukumu un aizsargāto vīna ģeogrāfiskās izcelsmes norāžu reģistra.
                  
               
                     (5)
                  
                  
                     Šajā regulā paredzētie pasākumi ir saskaņā ar Lauksaimniecības tirgu kopīgās organizācijas komitejas atzinumu,
                  
               IR PIEŅĒMUSI ŠO REGULU.
         
            1. pants
            Cilmes vietas nosaukumam “Neusiedlersee-Hügelland” (ACVN) piešķirtā aizsardzība ar šo tiek anulēta.
         
         
            2. pants
            Ierakstu par cilmes vietas nosaukumu “Neusiedlersee-Hügelland” (ACVN) svītro no Aizsargāto vīna cilmes vietas nosaukumu un aizsargāto vīna ģeogrāfiskās izcelsmes norāžu reģistra.
         
         
            3. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2021. gada 5. augustā
            
               
                  Komisijas vārdā –
               
               
                  Priekšsēdētāja
               
               Ursula VON DER LEYEN
            
         
         
            (1)  OV L 347, 20.12.2013., 671. lpp.
         
         
            (2)  Komisijas Deleģētā regula (ES) 2019/33 (2018. gada 17. oktobris), ar ko Eiropas Parlamenta un Padomes Regulu (ES) Nr. 1308/2013 papildina attiecībā uz cilmes vietas nosaukumu, ģeogrāfiskās izcelsmes norāžu un tradicionālo apzīmējumu aizsardzības pieteikumiem vīna nozarē, iebilduma procedūru, lietošanas ierobežojumiem, produkta specifikācijas grozījumiem, aizsardzības anulēšanu un marķēšanu un noformēšanu (OV L 9, 11.1.2019., 2. lpp.).
         
            (3)  OV C 57, 17.2.2021., 28. lpp.